
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par valsts nekustamā īpašuma "Dzelzceļa iela 3A" Tukumā, Tukuma novadā, nodošanu Tukuma novada  pašvaldības īpašumā" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Publiskas personas mantas atsavināšanas likuma (turpmāk - Atsavināšanas likums) 42.panta pirmā daļa, 43.pants, 44.panta piektā daļa.
Pašvaldību likuma 4.panta pirmās daļas  2., 3., 19., 22. punkts.
Tukuma novada domes 27.02.2025. lēmums Nr. TND/1-1.1/25/133 "Par nekustamā īpašuma – zemes vienības Dzelzceļa ielā 3A, Tukumā, Tukuma novadā, pārņemšanu pašvaldības īpašumā" (prot. Nr. 2, 61.§).
1.2. Mērķis
Mērķa apraksts
Projekts sagatavots, lai atbilstoši Atsavināšanas likuma regulējumam saņemtu Ministru kabineta atļauju Finanšu ministrijai nodot bez atlīdzības Tukuma novada pašvaldības īpašumā valsts nekustamo īpašumu “Dzelzceļa iela 3A”, Tukumā, Tukuma novadā, Pašvaldību likuma 4.panta pirmās daļas 2., 3., 19. un 22. punktā noteiktās pašvaldības autonomās funkcijas īstenošanai.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Īpašuma tiesības uz nekustamo īpašumu "Dzelzceļa iela 3A" (nekustamā īpašuma kadastra Nr. 9001 004 0781) (turpmāk – valsts nekustamais īpašums) – zemes vienību (zemes vienības kadastra apzīmējums 9001 004 0781) 0,0709 ha platībā - Dzelzceļa ielā 3A Tukumā, Tukuma novadā, nostiprinātas Latvijas valstij Finanšu ministrijas personā Zemgales rajona tiesas Tukuma pilsētas zemesgrāmatas nodalījumā Nr.100000555874 (lēmuma datums: 12.05.2016.).
Ar Finanšu ministrijas un valsts akciju sabiedrības "Valsts nekustamie īpašumi" (turpmāk – VNĪ) 18.03.2020. noslēgto Nekustamā īpašuma portfeļa pārvaldīšanas līgumu (reģistrēts Finanšu ministrijā ar Nr. 13.7-17/12/38), VNĪ veic valsts nekustamā īpašuma pārvaldīšanu.
          Saskaņā ar Nekustamā īpašuma valsts kadastra informācijas sistēmas (turpmāk – NĪVKIS) datiem zemes vienības (zemes vienības kadastra apzīmējums 9001 004 0781) lietošanas mērķis ir komercdarbības objektu apbūve, 0,0709 ha, zemes vienības platības sadalījums pa lietošanas veidiem - zemes zem ēkām platība, 0,0709 ha.
Atbilstoši NĪVKIS datiem valsts nekustamā īpašuma fiskālā kadastrālā vērtība 01.01.2025. ir  3330 euro, universālā kadastrālā vērtība ir  3120 euro.
Saskaņā  ar NĪVKIS datiem zemes vienībai (zemes vienības kadastra apzīmējums 9001 004 0781) noteikti šādi apgrūtinājumi:
- ekspluatācijas aizsargjoslas teritorija gar ielu vai ceļu - sarkanā līnija 0,0020 ha;
- ekspluatācijas aizsargjoslas teritorija gar pašteces kanalizācijas vadu, 0,0020 ha;
- Pārējās apbūves zemei izvērtējamo apgrūtinājumu pārklājuma teritorija zemes kadastrālās vērtības aprēķinam, 0,0709 ha;
- Dzīvojamās apbūves zemei izvērtējamo apgrūtinājumu pārklājuma teritorija zemes
kadastrālās vērtības aprēķinam, 0,0709 ha;
- ekspluatācijas aizsargjoslas teritorija gar dzelzceļu pilsētās un ciemos, 0,0709 ha;
- ekspluatācijas aizsargjoslas teritorija ap ūdensvadu, kas atrodas līdz 2 metru dziļumam, 0,0027 ha;
- ekspluatācijas aizsargjoslas teritorija gar elektrisko tīklu kabeļu līniju, 0,0010 ha;
- navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona, 0,0709 ha.
Valsts nekustamajam īpašumam Zemesgrāmatas nodalījuma III daļas 1.iedaļā "Lietu tiesības, kas apgrūtina nekustamu īpašumu" ierakstītas šādas atzīmes:
- ekspluatācijas aizsargjoslas teritorija gar stratēģiskas (valsts) nozīmes un reģionālas nozīmes dzelzceļa infrastruktūrā ietilpstošajiem sliežu ceļiem, izņemot tiem piegulošos vai ar tiem saistītos staciju sliežu ceļus, speciālās nozīmes sliežu ceļus, pievedceļus un strupceļus pilsētās un ciemos, 0,0709 ha;
- drošības aizsargjoslas teritorija gar dzelzceļu, pa kuru pārvadā naftu, naftas produktus, bīstamas ķīmiskās vielas un produktus, 0,0709 ha;
- ekspluatācijas aizsargjoslas teritorija gar elektrisko tīklu kabeļu līniju, 0,0051 ha;
- zemes īpašniekam nepiederoša būve vai būves daļa, 0,0092 ha;
- zemes īpašniekam nepiederoša būve vai būves daļa, 0,0069 ha;
- zemes īpašniekam nepiederoša būve vai būves daļa, 0,0048 ha;
- uz zemes vienības atrodas būves, kas ierakstītas zemesgrāmatas nodalījumā Nr. 1827.
Saskaņā ar NĪVKIS datiem uz zemes vienības (zemes vienības kadastra apzīmējums 9001 004 0781) atrodas trīs būves:
1) būve – spēļu zāle-paviljons (būves kadastra apzīmējums 9001 004 0781 001), kas ietilpst nekustamā īpašuma "Dzelzceļa iela 3A" (nekustamā īpašuma kadastra Nr. 9001 504 0073) – Tukumā, Tukuma novadā, sastāvā; nekustamais īpašums ierakstīts Zemgales rajona tiesas Tukuma pilsētas zemesgrāmatas nodalījumā Nr. 1827  uz Tukuma novada pašvaldības vārda; 
2) būve – veikals (būves kadastra apzīmējums 9001 004 0781 003), kas ietilpst nekustamā īpašuma "Dzelzceļa iela 3B" (nekustamā īpašuma kadastra Nr. 9001 504 0094) – Tukumā, Tukuma novadā, sastāvā; nekustamais īpašums ierakstīts Zemgales rajona tiesas Tukuma pilsētas zemesgrāmatas nodalījumā Nr. 100000039242 uz juridiskas personas vārda;
3) būve – kafejnīca – spēļu zāle (būves kadastra apzīmējums 9001 004 0781 004), kas ietilpst nekustamā īpašuma "Dzelzceļa iela 3D" (nekustamā īpašuma kadastra Nr. 9001 504 0151) – Tukumā, Tukuma novadā, sastāvā; nekustamais īpašums ierakstīts Zemgales rajona tiesas Tukuma pilsētas zemesgrāmatas nodalījumā Nr. 100000363577 uz Tukuma novada pašvaldības vārda.
Saskaņā ar Valsts zemes dienesta 02.09.2016. Atzinumu Nr. 9-01/570155-1 par minētajām būvēm piesaistāmajām domājamām daļām no zemes vienības (zemes vienības kadastra apzīmējums 9001 004 0781) būvei ar kadastra apzīmējumu 9001 004 0781 001 piesaistāmas 1130/1958 domājamās daļas no zemes vienības, būvei ar kadastra apzīmējumu 9001 004 0781 003 piesaistāmas 437/1958 domājamās daļas no zemes vienības, būvei ar kadastra apzīmējumu 9001 004 0781 003 piesaistāma 391/1958 domājamā daļa no zemes vienības.
Pamatojoties uz likuma "Par atjaunotā Latvijas Republikas 1937.gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 38.panta otro daļu (būves īpašniekam (tiesiskajam valdītājam vai lietotājam) uz likuma pamata ir pienākums maksāt lietošanas maksu zemes īpašniekam par zemes lietošanas tiesībām) un Ministru kabineta 19.06.2018. noteikumu Nr.350 "Publiskas personas zemes nomas un apbūves tiesības noteikumi" 82.punktu, VNĪ nosūtījusi būvju īpašniekiem - Tukuma novada pašvaldībai un juridiskajai personai Maksāšanas paziņojumus par zemes vienības (zemes vienības kadastra apzīmējums 9001 004 0781) attiecīgās, būvei piekritīgās daļas, lietošanu.
Atbilstoši Tukuma novada pašvaldības 24.03.2025. vēstulē Nr. TND/6-2.2/25/1029 sniegtajai informācijai par valsts nekustamo īpašumu:
- saskaņā ar Tukuma novada teritorijas plānojuma 2011. – 2023. gadam grozījumiem, kuri apstiprināti ar Tukuma novada domes 26.01.2022. lēmumu "Par Tukuma novada teritorijas plānojuma 2011. – 2023. gadam grozījumu apstiprināšanu" un izdoti kā pašvaldības saistošie noteikumi Nr. 10 "Grozījumi Tukuma novada domes 2012. gada 26. aprīļa saistošajos noteikumos Nr. 12 "Tukuma novada teritorijas izmantošanas un apbūves noteikumi" Zemes vienībai noteikta funkcionālā zona – "Publiskās apbūves teritorija"(P), ko nosaka, lai nodrošinātu komerciālu vai nekomerciālu publiska rakstura iestāžu un objektu izvietošanu, paredzot atbilstošu infrastruktūru;
-  zemes vienībai nav noteikts degradētas teritorijas statuss;
- zemes vienībai ir nodrošināta piekļuve no Dzelzceļa ielas.
Ar 10.01.2025. vēstuli Nr. TND/4-9.2.2/25/109 Tukuma novada pašvaldība lūgusi VNĪ izskatīt un virzīt jautājumu par valsts nekustamā īpašuma atsavināšanu par labu pašvaldībai, ņemot vērā to, ka valsts nekustamais īpašums tai ir nepieciešams Pašvaldību likuma 4. panta pirmās daļas 2., 3., 19. punktā minēto autonomo funkciju veikšanai. Vēstulē Tukuma novada pašvaldība arī norādījusi, ka ir uzsākusi sarunas ar uz zemes vienības (zemes vienības kadastra apzīmējums 9001 004 0781) esošā būvju nekustamā īpašuma "Dzelzceļa iela 3B" (nekustamā īpašuma kadastra Nr. 9001 504 0094), Tukumā, Tukuma novadā īpašnieku – juridisko personu - par tai piederošā nekustamā īpašuma atsavināšanu.
27.02.2025. pieņemts Tukuma novada domes lēmums Nr. TND/1-1.1/25/133 "Par nekustamā īpašuma – zemes vienības Dzelzceļa ielā 3A, Tukumā, Tukuma novadā, pārņemšanu pašvaldības īpašumā" (turpmāk – Domes lēmums) (prot. Nr. 2, 61. §), ar kuru nolemts pārņemt no Finanšu ministrijas bez atlīdzības Tukuma novada pašvaldības īpašumā valsts nekustamo īpašumu Pašvaldību likuma 4. panta pirmās daļas 2., 3., 19., 22. punktā minēto pašvaldības autonomo funkciju īstenošanai.
Domes lēmumā norādīts, ka pašvaldībai piederošie būvju īpašumi "Dzelzceļa iela 3A", Tukumā, Tukuma novadā, un "Dzelzceļa iela 3D", Tukumā, Tukuma novadā, kā arī valsts zemes vienība (zemes vienības kadastra apzīmējums 9001 004 0781) - Dzelzceļa ielā 3A, Tukumā, Tukuma novadā, atrodas stratēģiski svarīgā vietā Tukuma pilsētā pie Pasta un Dzelzceļa ielu krustojuma, Dzelzceļa stacijas Tukums I. Tuvāko gadu laikā Tukuma novada pašvaldība plāno veikt satiksmes punktu un mezglu uzlabošanu Pasta un Dzelzceļa ielu krustojumā, izveidot sabiedriskā transporta savienojuma punktu, izveidot ar sabiedriskā transporta piekļūstamību un savienojamību saistītās mikromobilitātes infrastruktūru, izbūvēt lietus ūdeņu noteksistēmu, jo konkrētā vieta intensīvu lietusgāžu laikā applūst un traucē satiksmei.
Domes lēmumā arī norādīts, ka abus minēto būvju īpašumus, kas atrodas uz valsts zemes vienības, pašvaldība iegādājusies, pamatojoties uz Tukuma novada domes 28.11.2024. lēmumu Nr. TND/1-1.1/24/801 “Par nekustamā īpašuma Dzelzceļa iela 3A un Dzelzceļa iela 3D, Tukumā, Tukuma novadā, iegādi” (prot. Nr. 16, 80. §), pašvaldības autonomo funkciju nodrošināšanai (Pašvaldību likuma 4. panta pirmās daļas 2., 3., 19. punktā noteiktajām pašvaldības autonomajām funkcijām). 
Saskaņā ar Domes lēmumu Tukuma novada pašvaldība vēlas pieteikties ar Tukuma novada pašvaldības īpašumā esošo nekustamo īpašumu (nekustamā īpašuma kadastra numurs 9001 007 0396) – zemes vienību (zemes vienības kadastra apzīmējums 9001 007 0409), Dzelzceļa ielā 3, Tukumā, Tukuma novadā, uz Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.2. pasākuma "Multimodāls sabiedriskā transporta tīkls". Pasākuma mērķis ir veicināt multimodāla sabiedriskā transporta tīkla attīstību ar dzelzceļu kā sabiedriskā transporta sistēmas mugurkaulu, izveidojot sabiedriskā transporta savienojumu punktus, vienlaikus kopējā mobilitātē veicinot mikromobilitāti. Minētā pašvaldības zemes vienība robežojas ar valsts nekustamo īpašumu. Pasākuma ietvaros atbalstāmās darbības ir multimodāla sabiedriskā transporta tīkla attīstība:
- sabiedriskā transporta savienojuma punktu izveide;
- ar sabiedriskā transporta piekļūstamību un savienojamību saistītās mikromobilitātes infrastruktūras izveide;
- parastās jaudas uzlādes punktu izveide.
Saskaņā ar Domes lēmumu, valsts nekustamais īpašums nepieciešams arī Tukuma novada Attīstības programmas 2022.–2028. gadam Rīcības un investīciju plāna Rīcības virziena RV8 “Vides infrastruktūra” uzdevuma U.8.1/38 “Ilgtspējīgu lietus ūdens apsaimniekošanas risinājumu ieviešana un ielu infrastruktūras pielāgošana klimata pārmaiņām Pasta un Dārzniecības ielās Tukumā” īstenošanai.
Saskaņā ar Domes lēmumu valsts nekustamais īpašums būs publiski pieejams visai sabiedrībai un, izbeidzoties nepieciešamībai izmantot nekustamo īpašumu, tas bez atlīdzības tiks atdots valstij ar visiem neatdalāmiem uzlabojumiem uz tā.
Problēmas un risinājumi
Problēmas apraksts
Informāciju skatīt  sadaļā “Pašreizējā situācija”.
Risinājuma apraksts
Saskaņā ar Atsavināšanas likuma 4.panta pirmajā daļā noteikto valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Nekustamā īpašuma nodošana bez atlīdzības pašvaldības īpašumā saskaņā ar Atsavināšanas likumā noteikto ir viens no atsavināšanas veidiem.
Saskaņā ar Atsavināšanas likuma 44.panta piekto daļu, ja ēka (būve) ir patstāvīgs īpašuma objekts atbilstoši likuma "Par atjaunotā Latvijas Republikas 1937. gada Civillikuma ievada, mantojuma tiesību un lietu tiesību daļas spēkā stāšanās laiku un piemērošanas kārtību" 14. panta pirmās daļas 1., 2., 3. vai 4. punktam un ēkas (būves) īpašnieks savas pirmpirkuma tiesības uz apbūvētu zemesgabalu nevar izmantot vai neizmanto, tam ir likumiskās zemes lietošanas tiesības uz šo zemesgabalu un pienākums maksāt likumisko zemes lietošanas maksu. Minētais zemesgabals netiek atsavināts citām personām, izņemot gadījumu, kad publiska persona apbūvētu zemesgabalu bez atlīdzības nodod citai publiskai personai valsts pārvaldes funkciju veikšanai.
Šā Ministru kabineta rīkojuma projekta sagatavošanas brīdī VNĪ rīcībā nav saņemts būves (būves kadastra apzīmējums 9001 004 0781 003) īpašnieka ierosinājums par viņam piederošās būves uzturēšanai nepieciešamās zemes vienības (zemes vienības kadastra apzīmējums 9001 004 0781) daļas atsavināšanu.
Pašvaldību likuma 4.panta pirmās daļas 2., 3., 19., 22. punktā noteiktas šādas pašvaldības autonomās funkcijas:
- gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana; parku, skvēru un zaļo zonu ierīkošana un uzturēšana; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana), kā arī noteikt teritoriju un būvju uzturēšanas prasības, ciktāl tas saistīts ar sabiedrības drošību, sanitārās tīrības uzturēšanu un pilsētvides ainavas saglabāšanu (2.p.);
- gādāt par pašvaldības īpašumā esošo ceļu būvniecību, uzturēšanu un pārvaldību (3.p.);
- organizēt sabiedriskā transporta pakalpojumus (19.p.);
- veicināt klimata pārmaiņu ierobežošanu un pielāgošanos tām (22.p.).
Ar Finanšu ministrijas un VNĪ 18.03.2020. noslēgto Nekustamā īpašuma portfeļa pārvaldīšanas līgumu, kas Finanšu ministrijā reģistrēts ar Nr. 13.7-17/12/38, VNĪ veic Finanšu ministrijas valdījumā esošo nekustamo īpašumu pārvaldīšanu, tajā skaitā nodrošinot lietderīgu rīcību ar valsts funkciju veikšanai neizmantotiem nekustamajiem īpašumiem.
Ņemot vērā, ka pašvaldības autonomās funkcijas īstenošanai valsts nekustamais īpašums ir nepieciešams Tukuma novada pašvaldībai, ar VNĪ Īpašumu izvērtēšanas komisijas lēmumu nolemts atbalstīt minētā nekustamā īpašuma atsavināšanu, nododot bez atlīdzības Tukuma novada pašvaldības īpašumā Domes lēmumā minēto pašvaldības autonomo funkciju īstenošanai.
Ievērojot iepriekš minēto, ir sagatavots attiecīgs Ministru kabineta rīkojuma projekts, kas paredz saskaņā ar  Atsavināšanas likuma 42.panta pirmo daļu un 43.pantu atļaut Finanšu ministrijai nodot bez atlīdzības Tukuma novada pašvaldības īpašumā valsts nekustamo īpašumu,  lai saskaņā ar Pašvaldību likuma  4.panta pirmo daļu to izmantotu pašvaldības autonomās funkcijas īstenošanai.
Pēc valsts nekustamā īpašuma pārņemšanas Tukuma novada pašvaldība varēs to izmantot Pašvaldību likuma 4. panta pirmās daļas 2., 3., 19. un 22.punktā noteikto pašvaldības autonomo funkciju īstenošanai.
Ievērojot to, ka valsts nekustamais īpašums– zemes vienība Dzelzceļa ielā 3A Tukumā, Tukuma novadā, tiek nodota Tukuma novada pašvaldībai autonomo funkciju veikšanai, kas nav saistītas ar saimniecisko darbību, turklāt, tā kā uzsāktas sarunas par uz valsts zemes vienības īpašumā esošā, juridiskai personai piederošā, būvju nekustamā īpašuma atsavināšanu par labu pašvaldībai, plānots, ka pēc būvju nekustamā īpašuma iegūšanas savā īpašumā, Tukuma novada pašvaldība uz zemes esošās būves izmantos savu funkciju īstenošanai. Tādējādi, nododot rīkojuma projektā minēto īpašumu pašvaldībai, pasākums nekvalificējas kā komercdarbības atbalsts un nebūtu jāpiemēro attiecīgā komercdarbības atbalsta regulējuma normas.
Saskaņā ar Atsavināšanas likuma 42. panta pirmo daļu valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem.
Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.
Ievērojot minēto, ja valsts nekustamais īpašums vairs netiks izmantots Tukuma novada pašvaldības lēmumā norādīto funkciju īstenošanai, Tukuma novada pašvaldībai tas ir jānodod atpakaļ valstij.
Atbilstoši Atsavināšanas likuma 43.panta ietvertajam regulējumam šā likuma 42.pantā minētajos gadījumos lēmumu par valsts mantas nodošanu īpašumā bez atlīdzības pieņem šā likuma 5. pantā minētā institūcija, t.i., Ministru kabinets.
Tukuma novada pašvaldībai kā valsts nekustamā īpašuma ieguvējai, izmantojot nekustamo īpašumu, būs saistoša Aizsargjoslu likumā noteiktā kārtība atbilstoši aizsargjoslu veidam.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Atbilstoši Ministru kabineta 01.02.2011. noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, Rīkojuma projektu izsludinot Vienotajā tiesību aktu projektu izstrādes un saskaņošanas portālā, tiks nodrošināts noteikumos noteiktais pienākums.
Ja divu nedēļu laikā pēc Ministru kabineta projekta izsludināšanas Vienotajā tiesību aktu projektu izstrādes un saskaņošanas portālā valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā.
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Tukuma novada pašvaldības iedzīvotāji.
Juridiskās personas
Jā
Ietekmes apraksts
Tukuma novada pašvaldība. Būves (būves kadastra apzīmējums 9001 004 0781 003) īpašnieks.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami.
Izdevumus, saistībā ar rīkojuma projektā minētā valsts nekustamā īpašuma pārņemšanu pašvaldības īpašumā, reģistrēšanu zemesgrāmatā uz Tukuma novada pašvaldības vārda, kā arī izdevumus, kas saistīti ar minētā nekustamā īpašuma uzturēšanu, segs Tukuma novada pašvaldība no sava budžeta līdzekļiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Finanšu ministrija, VAS "Valsts nekustamie īpašumi"
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
6.3. Sabiedrības līdzdalības rezultāti
-
6.4. Cita informācija
Cita informācija
Atbilstoši Ministru kabineta 15.10.2024. noteikumu Nr. 639 "Sabiedrības līdzdalības kārtība attīstības plānošanas procesā" 4. punktam skaidrojam, ka tiesību akta projekts būtiski nemaina esošo regulējumu, neietekmē sabiedrībai nozīmīgās iniciatīvās un procesus, neparedz ieviest reformu izstrādes un īstenošanas procesu un neskar publiskā finansējuma plānošanu, tādēļ sabiedrības līdzdalības kārtība rīkojuma projekta izstrādē netiek piemērota.
Projekts un tā anotācija būs publiski pieejami Tiesību aktu projektu publiskajā portālā Ministru kabineta tīmekļvietnē – sadaļā/Tiesību aktu projekti.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Finanšu ministrija
VAS "Valsts nekustamie īpašumi"
Tukuma novada pašvaldība
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

